**SIPI MULA SA KAPASYAHAN NG NAKARAANG KATITIKAN NG PAGPUPULONG NG SANGGUNIANG BARANGAY NG TANGOS, BALIUAG, BULACAN SA BULWAGANG PULUNGAN NG BARANGAY NOONG IKA 17 ng Oktubre, 2009, GANAP NA IKA 8 NG GABI.**  
  
  
  
**MGA DUMALO**:  
  
            Bernardo B. Gonzales………………Punong Barangay  
  
            Alfredo V. Musni ………………………..Kagawad  
  
            Domingo M. Lim ………………………...Kagawad  
  
            Dante L. Galang…………………………  Kagawad  
  
            Ruben  Ramos …………………………….Kagawad  
  
            Rowel Mempin …………………………...Kagawad  
  
            Juanito L. Polintan ………………………..Kagawad  
  
            Jose V. Calaudio Jr. ……………………...Kagawad  
  
            Donna Baltazar………………………....... SK Chairman  
  
  
  
**KAPASYAHAN BLG. 9 SERYE/ 2009**  
  
  
  
**ISANG KAPASYAHAN NA PAGLALAAN NG PONDO PARA SA TULONG PINANSIYAL SA MGA PILI AT KARAPAT DAPAT NA MAG AARAL SA KOLEHIYO SA BARANGAY( BARANGAY SCHOLARSHIP ASSISTANCE)**  
  
SAPAGKA’T,            nais ng pamunuan na matulungan ang mga pili at karapat dapat na mag aaral sa kolehiyo sa Barangay.  
  
SAPAGKA’T, ang Sanguniang Barangay ay nagtala ng mga alituntunin at patakaran para sa mga bibiyayaan ng tulong finansiyal sa kanilang pag aaral.  
  
Nagmungkahi si kagawsd Kagawad Dante Galang na maglaan ng halagang  Limampung Libong Piso ( P.50,000.00). Bilang paunang pondo sa programa.  
  
Na ang bilang ng bibigyan ng tulong finansiyal sa pag aaral ay para sa 20 mag aaral sa Kolehiyo at nagkakahalaga ng P 2,500.00 kada estudyante at ito ay isang beses isang taon.  
  
Na ang batayan sa pagpili ng mga bibiyayaan  ay ang mga sumusunod.  
  
1.      Na kailangan na ang pamilya ng bibiyayaan ay kumikita lamang ng hindi hihigit sa P. 10,000.00  
  
2.      Na ang huling marka ng grado ng mag aaral ay hindi bababa sa 85 o marka na 3.00.  
  
3.      Na ang mag aaral ay may magandang paguugali at may pagpupursige sa kanyang pag aaral  
  
4.      Na ang pagpili ng mga kaukulang benepisyo ay dadaan sa pagsusuri ng Sanguniang Barangay.  
  
5.      Na isang benepisyo lamang kada isang pamilya ang maaaring makakuha ng benepisyong ito.  
  
6.      Na kailangang isumite ng mag aaral na benepisaryo ang huling marka o grado  ng nakaraang semester na pagbabasihan sa pagpili.  
  
7.      Na ang tulong Pinasiyal ay nagkakahalaga ng P. 2,500 at ibibigay sa benepisaryo sa pagtatapos ng unang semester ng taon.  
  
8.      Na ang Sanguniang Barangay ay may karapatang tangalin sa talaan ng mga Benepisaryo ang mga mag aaral na di makakatupad sa mga patakaran na Pinagtibay ng Sanguniang Barangay.  
  
Kung Kayat sa mungkahi ni Kagawad  Dante Galang na ipatupad na sa taong ito at programang ito.At ito ay sinangayunan naman ng lahat ng dumalo sa pagpupulong.  
  
IPINASIYA tulad ng dito’y ipinasisiya na ang Programang Tulong pinansiyal sa Pag aaral ( Barangay Scholarship Financial Assistance) ay ipatupad na sa taong 2010  
  
PINAGTIBAY  
  
            Pinatutunayan ko ang Kawastuan ng nasasaad sa kapasyahang ito.  
  
                                                                                    ALFREDO L. GONZALES  
  
                                   
  
                                                                                                 Kalihim  
  
PATOTOO:  
  
                        BERNARDO B. GONZALES  
  
                              Punong Barangay  
  
Original Signed by Sanguniang Barangay: